Suvi-yönä
Oi suven rauhallinen yö,
 Kuin oot sä juhliva!
 Kun vai’ennut on työ
 Ja kaikki saavat uinua.
 Ja tuulikaan ei häiritse
 Lepoa maassa nyt,
 Ei lehti värise,
 On kaikki hiljennyt:
 Vaan elon nestehet on toimessaan.

 Oi kuinka täällä suotuisaa
 On luonnon helmassa,
 Kun noin on kaikki maa
 Nyt suloisessa rauhassa!
 Oi! jospa täällä saisikaan
 Lepoa syömeni!
 Ei! – Se ei vaivu vaan
 On turha toivoki;
 Se levon vasta saapi haudassaan!

[Herma]–n. N[ie]m[i].

Lähde: Tampereen Sanomat 5.7.1879.

Herman Niemi
Runot
Tampereen Sanomat
1879